Visit Brussels / Brussels Marriott Hotel Grand Place / Boekingspagina
Rue August Orts / August Ortsstraat 3-7 1000 Brussel, België Kom ons laat blaas die perde ñ bietjie… – Bali Drome
Kom ons laat blaas die perde ñ bietjie…	Met ander woorde, ‘kom ons rus ñ rukkie.’ (ek moes dit gaan opkyk, hoor)
Donderdag laatoggend bel oudste meisiekind: Ma, kan ma dalk vir…waar is ma? In Bothaville, my engel. Wat? Hoekom?
Ons het bietjie afgevat, is by die Nampo Landbouskou vir die dag.
Hoekom? Om wat te doen? Is iets verkeerd?☺☺Wat doen julle daar!
Ons, wel ons kyk op die oomblik na die mooiste beeste wat ek nog ooit in my lewe gesien het. Ek stuur vir jou gou ñ foto…
Is mamma seker julle is ok?
Wat ñ heerlike dag. Vroeg-vroeg die pad gevat, drie en ñ half ure later koop ons ons eerste worsbroodjies. Ek en Bertus, vriendin en haar man. Nie een se familielede het plase nie, nee. Maar ons oe en a uit volle bors, lees elke kampioen se volledige geskiedenis deur, vergaap ons aan die implemente en lag vir ons manne as hulle bo-op die reuse trekkers gaan ‘speel’.
Ek besef ons kinders wonder hieroor. So lekker om sulke klein dingetjies te doen, saam, en goeie ‘onthoue’ op te bou. Dis dalk nie hierdie opwindende Sun City dag nie, maar ons het ons gate uit geniet.
Laat by die huis aangekom. En met ñ breë glimlag en moeë lyf in die bed geklim.
‘Ons het die perde bietjie laat blaas’.
Ek was reeds 32 keer op die Bali eiland, meestal om vir ons invoer maatskappy aankope te doen. Daar is so baie wat ek met mense kan deel; mense wat beplan om oor te gaan, of net ouens wat droom oor n eiland vakansie. Ek is nou in my middeljare, en vlieg reeds van 2004 af Indonesië toe. Ons het 3 dogters, 2 seuns en 6 kleinkinders.	Beskou all artikels deur travel460	Author travel460Posted on Mei 22, 2017	15 thoughts on “Kom ons laat blaas die perde ñ bietjie…”	Net Ek sê:	Mei 22, 2017 om 1:22 nm	Lekker weggeloop nê!
Ek het juis net die naweek vir my man gesê ons moet ook bietjie wegloop, die kinders is darem groot en kan ‘n dag sonder ons. 🙂 (o ek klink soos die slegste ma!)
Antwoord	travel460 sê:	Mei 22, 2017 om 1:38 nm	Slim ma, een met insig. Niks se ge-slegte ma nie! Ons en die manne verdien ons wegbreek oomblikke.
Antwoord	Die man met die hoed sê:	Mei 22, 2017 om 1:29 nm	Ek kies Nampo enige dag bo oom Sol se plekkie.
‘n Mosambieker wat ek ken wat karweiwerk doen se weergawe van die perde laat blaas is om die enjinkap (bonnet) elke nou en dan te laat oopstaan sodat die enjin en die bestuurder ‘n bietjie kan wind kry. ‘n Mouterkar (en ‘n mens) wat wind kry breek nie maklik nie, reken hy.
Antwoord	travel460 sê:	Mei 22, 2017 om 1:37 nm	Hello, Man met die hoed. So lekker om weer van jou te hoor! Ons mis jou humor deesdae.
Antwoord	theresedpfgmailcomese sê:	Mei 22, 2017 om 2:08 nm	Ek wonder net hoekom die padkos nie genoem word nie? Of is dit heeltemal ‘n ander blog?
Antwoord	travel460 sê:	Mei 22, 2017 om 2:28 nm	Man ja. Biltong en vleispasteitjies, vetkoeke en…wat laat ek uit…?🙈🍾
Antwoord	komrysaam sê:	Mei 22, 2017 om 2:14 nm	Pragtige plek. Elke keer die moeite werd vir ‘n uitspan
Antwoord	Hier "blok" Elanè sê:	Mei 22, 2017 om 3:27 nm	Wat kan die lekkerste lekker… landbouskoue. Ek is sommer jaloers op julle vetpret. Boere of nie. Landbouskoue vat mens terug na lekker tye..
Antwoord	travel460 sê:	Mei 22, 2017 om 3:31 nm	🤗
Antwoord	carienst sê:	Mei 22, 2017 om 4:37 nm	Mense, ek is nou groen, dit kyk heerlik! Laat dit my darem verlang, niks wen ‘n landbou skou nie,xx
Antwoord	rondomtaliedraai sê:	Mei 22, 2017 om 5:15 nm	Klink lekker!
Antwoord	HesterLeyNel sê:	Mei 22, 2017 om 6:24 nm	Niemand kan so lekker kuier soos die boere nie. Ek is bly julle het so ‘n bietjie die perde laat blaas. Dis goed vir die siel.
Antwoord	travel460 sê:	Mei 22, 2017 om 6:25 nm	🤗
Antwoord	Aspaai sê:	Mei 22, 2017 om 8:33 nm	Lyk heerlik!! LikeLiked by 1 person
Antwoord	trommeltjies sê:	Mei 23, 2017 om 8:25 vm	Dis goed die perde het geblaas. Goed om soms spontaan n anderse ding te doen.
Vorige Previous post: Noena! Noena!!Volgende Next post: Waar kom hemelbeddens vandaan…?